Oficialusis leidinys L 216 , 28/08/2003 p. 0001 - 0016



Tarybos Reglamentas (EB) Nr. 1500/2003 2003 m. vasario 18 d. dėl tam tikrų plieno gaminių eksportui iš Rusijos Federacijos į Europos bendriją taikomos dvigubo patikrinimo sistemos be kiekybinių apribojimų administravimo (tekstas svarbus EEE) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Susitarimas dėl partnerystės ir bendradarbiavimo, nustatantis partnerystę tarp Europos Bendrijų ir jų valstybių narių bei Rusijos Federacijos [1], įsigaliojo 1997 m. gruodžio 1 d. (2) Europos bendrija ir Rusijos Federacija susitarė nustatyti tam tikrų plieno gaminių dvigubo patikrinimo sistemą laikotarpiui nuo 1997 m. spalio 13 d. iki 1999 m. gruodžio 31 d. Šis susitarimas pasikeičiant raštais Europos bendrijos vardu buvo patvirtintas Sprendimu 97/741/EB [2]. Sistema buvo pratęsta laikotarpiui nuo 2000 m. sausio 1 d. iki 2001 m. gruodžio 31 d. Sprendimu 2000/294/EB [3] Reglamentas (EB) Nr. 2135/97 [4], kurio galiojimas pratęstas Reglamentu (EB) Nr. 793/2000 [5], nustatė atitinkamus įgyvendinimo teisės aktus. (3) Buvo atidžiai išnagrinėta tam tikrų plieno gaminių importo iš Rusijos Federacijos į Bendriją padėtis ir pateiktos atitinkamos informacijos pagrindu šalys sudarė susitarimą pasikeičiant raštais [6], kuris nustato dvigubo patikrinimo sistemą be kiekybinių apribojimų laikotarpiui nuo šio reglamento įsigaliojimo datos iki 2004 m. gruodžio 31 d., jeigu abi šalys nesusitaria nustoti taikyti sistemos anksčiau. (4) Šiam reglamentui įgyvendinti būtinas priemones reikia priimti remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [7], PRIĖMĖ ŠĮ REGLAMENTĄ: 1 straipsnis 1. Laikotarpiu nuo šio reglamento įsigaliojimo datos iki 2004 m. gruodžio 31 d., laikantis minėto susitarimo pasikeičiant raštais nuostatų, į Bendriją importuojant tam tikrus Rusijos Federacijos kilmės plieno gaminius, išvardytus I priede, reikalaujama pateikti priežiūros dokumentą, atitinkantį II priede nurodytą pavyzdį, kurį išduoda Bendrijos institucijos. 2. Be to, laikotarpiu nuo šio reglamento įsigaliojimo datos iki 2004 m. gruodžio 31 d. į Bendriją importuojant tam tikrus Rusijos Federacijos kilmės plieno gaminius, išvardytus I priede, reikalingas eksporto dokumentas, kurį išduoda kompetentingos Rusijos institucijos. Eksporto dokumentas turi atitikti III priede nurodytą pavyzdį. Jis taikomas eksportui visoje Bendrijos muitų teritorijoje. Importuotojas privalo pateikti eksporto dokumento originalą ne vėliau kaip kovo 31 d. pasibaigus metams, per kuriuos buvo išsiųstos dokumente nurodytos prekės. 3. Laikoma, kad prekės išsiųstos tą dieną, kai jos pakraunamos į eksportui naudojamas transporto priemones. 4. Gaminių, kuriems taikomas šis reglamentas, klasifikacija paremta Bendrijos muitų tarifų ir statistikos nomenklatūra (toliau – KN). Gaminių, kuriems taikomas šis reglamentas, kilmė nustatoma laikantis galiojančių Bendrijos taisyklių. 5. Kompetentingos Bendrijos institucijos įsipareigoja pranešti Rusijos Federacijai apie visus KN pakeitimus, liečiančius gaminius, kuriems taikomas šis reglamentas, iki jų įsigaliojimo Bendrijoje datos. 6. Iki šio reglamento įsigaliojimo datos išsiųstos prekės neįtraukiamos į šio reglamento taikymo sritį. 2 straipsnis 1. 1 straipsnyje nurodytą priežiūros dokumentą automatiškai išduoda valstybių narių kompetentinga institucija neimdama jokio mokesčio už bet kokius prašomus kiekius per penkias darbo dienas nuo bet kur Bendrijoje įsisteigusio Bendrijos importuotojo paraiškos pateikimo datos. Laikoma, kad kompetentinga nacionalinės valdžios institucija šią paraišką gavo ne vėliau kaip per tris dienas nuo pateikimo, jei neįrodyta kitaip. 2. Bet kurios iš IV priede išvardytų kompetentingų nacionalinės valdžios institucijų išduotas priežiūros dokumentas galioja visoje Bendrijoje. 3. Importuotojo paraiškoje išduoti priežiūros dokumentą nurodoma tokia informacija: a) pareiškėjo pavadinimas ir adresas (įskaitant telefono ir telefakso numerius ir galimą identifikacijos numerį, kurį naudoja kompetentingos nacionalinės valdžios institucijos) ir PVM registracijos numeris, jei turi mokėti PVM; b) kai taikoma, pareiškėjo arba pareiškėjo atstovo pavadinimas ir tikslus adresas (įskaitant telefono ir telefakso numerius); c) tikslus eksportuotojo pavadinimas ir adresas; d) tikslus prekių aprašymas, įskaitant: - firmos vardą, - KN kodą (-us), - kilmės šalį, - išsiuntimo šalį; e) neto masė, išreikšta kilogramais ir vienetų kiekiu, nurodoma, kai nepateikiama neto masė pagal Kombinuotosios nomenklatūros antraštę; f) prekių CIF vertė eurais Bendrijos pasienyje pagal Kombinuotosios nomenklatūros antraštę; g) ar atitinkami gaminiai yra antriniai ar nestandartiniai [8]; h) siūlomas muitinės formalumų atlikimo laikotarpis ir vieta; i) ar paraiška yra pirmesnės paraiškos dėl tos pačios sutarties pakartojimas; j) toliau pateikiama deklaracija, kurią pasirašo pareiškėjas, nurodydamas datą ir savo pavardę didžiosiomis raidėmis: "Aš, toliau pasirašęs asmuo, patvirtinu, kad šioje paraiškoje pateikta informacija yra teisinga ir nurodyta sąžiningai ir kad aš esu įsisteigęs Bendrijoje." Importuotojas taip pat pateikia pardavimo arba pirkimo sutarties kopiją, pro formos sąskaitą faktūrą ir (arba), jeigu prekių neperkama tiesiai iš šalies gamintojos, plieno gamyklos gamintojos išduotą sertifikatą. 4. Priežiūros dokumentus galima naudoti tik per laikotarpį, kai galioja importo liberalizavimo susitarimai dėl atitinkamų sandorių. Nepažeidžiant galimų galiojančių importo nuostatų pakeitimų arba pagal susitarimą arba administruojant kvotas priimtų sprendimų: - nustatomas keturių mėnesių priežiūros dokumentų galiojimo laikotarpis, - nepanaudoti arba iš dalies panaudoti priežiūros dokumentai gali būti atnaujinti tokiam pat laikotarpiui. 5. Pasibaigus priežiūros dokumentų galiojimo laikui, importuotojas juos atiduoda išduodančiai institucijai. 3 straipsnis 1. Nustačius, kad vienetinė kaina, kurią taikant sudarytas sandoris, viršija importo dokumente nurodytą kainą mažiau kaip 5 %, arba kad importui pateiktų gaminių kiekis arba bendra vertė viršija importo dokumente nurodytą vertę arba kiekį mažiau kaip 5 %, netrukdo atitinkamus gaminius išleisti į laisvą apyvartą. 2. Importo dokumentų paraiškos ir patys dokumentai yra slapti. Jais naudojasi tik kompetentingos institucijos ir pareiškėjas. 4 straipsnis 1. Per pirmas dešimt kiekvieno mėnesio dienų valstybės narės Komisijai pateikia: a) informaciją apie kiekius ir vertes (apskaičiuotas eurais), kurioms buvo išduoti importo dokumentai per praėjusį mėnesį; b) informaciją apie importą per mėnesį, ėjusį prieš a punkte nurodytą mėnesį. Valstybių narių pateikiama informacija suskirstoma pagal gaminį, KN kodą ir šalį. 2. Valstybės narės praneša apie bet kokius nustatytus nukrypimus arba sukčiavimo atvejus ir, kai tinka, pagrindą, kuriuo remdamosi jos atsisakė išduoti importo dokumentą. 5 straipsnis Visi toliau nurodyti pranešimai pateikiami Komisijai ir elektroniniu būdu perduodami per integruotą šiam tikslui sukurtą integruotą tinklą, jei dėl neišvengiamų techninių priežasčių nėra būtina laikinai naudotis kitomis komunikacijos priemonėmis. 6 straipsnis Komiteto darbo tvarka 1. Komisijai padeda iš valstybių narių atstovų sudarytas komitetas, kuriam pirmininkauja Komisijos atstovas. 2. Kai daroma nuoroda į šį straipsnį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai. 3. Komitetas patvirtina savo darbo tvarkos taisykles. 7 straipsnis Priedų pakeitimai, kurių gali prireikti siekiant atsižvelgti į priedo arba priedų, pridėtų prie Europos bendrijos ir Rusijos Federacijos susitarimo pasikeičiant raštais, pakeitimus, arba Bendrijos statistikos, muitų tvarkos, bendrų importo arba importo priežiūros taisyklių pakeitimai priimami 6 straipsnio 2 dalyje nustatyta tvarka. Šis reglamentas įsigalioja 15 dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. vasario 18 d. Tarybos vardu Pirmininkas N. Christodoulakis [1] OL L 327, 1997 11 28, p. 3. [2] OL L 300, 1997 11 4, p. 36. [3] OL L 96, 2000 4 18, p. 44. [4] OL L 300, 1997 11 4, p. 1. [5] OL L 96, 2000 4 18, p. 1. [6] OL L 216, 2003 8 28, p. 26. [7] OL L 184, 1999 7 17, p. 23. [8] Pagal Komisijos komunikate dėl nepirminių plieno gaminių iš trečiųjų šalių identifikavimo kriterijų, kuriuos taiko valstybių narių muitinės, nurodytus kriterijus (OL C 180, 1991 7 11, p. 4). -------------------------------------------------- PRIEDAS I priedas Gaminių, kuriems taikomas dvigubas patikrinimas be kiekybinių apribojimų, sąrašas RUSIJOS FEDERACIJA Šaltai valcuota siaura juostelė, kurios plotis mažesnis kaip 500 mm 72112399 72112950 72112990 72119090 Nekryptingos kristalizacijos elektriniai lakštai 72112391 72251910 72251990 72261910 72261930 72261990 Kryptingos kristalizacijos elektriniai lakštai 72261190 II priedas +++++ TIFF +++++ +++++ TIFF +++++ +++++ TIFF +++++ +++++ TIFF +++++ III priedas +++++ TIFF +++++ +++++ TIFF +++++ APÉNDICE IVTILLÆG IVANLAGE IVΠΡΟΣΑΡΤΗΜΑ IVAPPENDIX IVAPPENDICE IVAPPENDICE IVAANHANGSEL IVAPÊNDICE IVLISÄYS IVTILLÄGG IV LISTA DE LAS AUTORIDADES NACIONALES COMPETENTES LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI LIJST VAN BEVOEGDE NATIONALE INSTANTIES LISTA DAS AUTORIDADES NACIONAIS COMPETENTES LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Ministère des affaires économiques Administration des relations économiques Services Licences Rue Général Leman 60 B-1040 Bruxelles Télécopieur (32-2) 230 83 22 Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B-1040 Brussel Fax (32-2) 230 83 22 DANMARK Erhvervsfremme Styrelsen Erhvervsministeriet Vejlsøvej 29 DK-8600 Silkeborg Fax (45) 35 46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn 1 Fax (49-61) 969 42 26 ΕΛΛΑΔΑ Υπουργείο Εθνικής Οικονομίας Γενική Γραμματεία Διεθνών Σχέσεων Διεύθυνση Διεθνών Οικονομικών Ροών Κορνάρου 1 GR-105 63 Αθήνα Φαξ (30210) 32 86094 ESPAÑA Ministerio de Economía Secretaría General de Comercio Exterior Paseo de la Castellana, 162 E-28046 Madrid Fax: (34) 91563 18 23/(34) 91349 38 31 FRANCE Service des industries manufacturières DIGITIP 12, rue Villiot — Bâtiment Le Bervil F-75572 Paris Cedex 12 Télécopieur (33-1) 53 44 91 81 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Ireland Fax: (353-1) 631 28 26 ITALIA Ministero delle Attività produttive Direzione generale per la Politica commerciale e per la gestione del regime degli scambi Viale America 341 I-00144 Roma Fax (39) 06 59 93 22 35/59 93 26 36 LUXEMBOURG Ministère des affaires étrangères Office des licences BP 113 L-2011 Luxembourg Télécopieur (352) 46 61 38 NEDERLAND Belastingdienst/Douane centrale dienst voor in- en uitvoer Postbus 30003,Engelse Kamp 2 9700 RD Groningen Nederland Fax (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Landstrasser Hauptstraße 55-57 A-1030 Wien Fax (43-1) 711 00/83 86 PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo Edifício da Alfândega da Lisboa P-1140-060 Lisboa Fax: (351-21) 881 42 61 SUOMI/FINLAND Tullihallitus/Tullstyrelsen PL/PB 512 FIN-00101 Helsinki/Helsingfors Faksi/Fax (358-9) 614 28 52 SVERIGE Kommerskollegium Box 6803 S-113 86 Stockholm Fax (46-8) 30 67 59 UNITED KINGDOM Department of Trade and Industry Import Licensing Branch Queensway House - West Precinct Billingham,Cleveland TS23 2NF United Kingdom Fax: (44-1642) 53 35 57 --------------------------------------------------